พอดีผมได้สัมผัสน้ำลายสุนัขคือพี่ผมเอามือที่เลอะน้ำลายสุนัขมาโดนมือแล้วคันจมูกก็เลยเคะในวันที่ 11 ก.ค. แต่ผม กังวลใจเลยไปฉีดยา วันที่ 12 ก.ค. แต่พอ วันถัดไป ผมรู้สึกมีอาการ เจ็บเหมือนเข็มทิ่ม ที่แขนและขา และแสบร้อน เป็นๆหาย มา 2 สัปดาห์แล้วครับ รู้สึกอาการ 13 ถึง 29 ก.ค. ครับ จะเป็นโรคไหมครับ
สวัสดีค่ะ โรคพิษสุนัขบ้าเป็นการติดเชื้อไวรัสจากสัตว์เลี้ยงลูกด้วยนมได้ทุกชนิด การติดต่อของโรคเกิดเมื่อถูกสัตว์กัดจนมีรอยแดงหรือเลือดออก น้ำลายของสัตว์มาโดนที่เยื่อบุตา ปาก จมูกโดยตรง หรือการกินเนื้อสัตว์ดิบจากเหตุการณ์ดังกล่าวมา สารคัดหลั่งจากสัตว์ไม่น่าจะมาสัมผัสเยื่อบุโดยตรง กล่าวคือผ่านมืออีกที ไม่แน่ใจว่าสารคัดหลั่งนั้นแห้งดีแล้วหรือไม่ หรืออยู่ที่มือนานหรือเปล่า ส่วนใหญ่เชื้อไวรัสถ้าอยู่นอกร่างกายสัตว์ เช่นบนผิวหนังแห้งๆ มักจะตายไปอย่างรวดเร็วอาการเจ็บทิ่มที่แขน ขา แสบร้อน ไม่ใช่อาการของโรคพิษสุนัขบ้าค่ะ และระยะฟักตัวใช้เวลานานมากกว่า 1 วัน อาจจะได้ประมาณ 2-12 สัปดาห์ หรือนานกว่านั้นหากไม่สบายใจ สามารถไปพบแพทย์เพื่อประเมินอาการ และหาสาเหตุของอาการที่เป็นต่อไป การฉีดวัคซีนพิษสุนัขบ้าก่อนจะถูกกัดเพื่อป้องกันไว้ก่อนสามารถทำได้เช่นกัน แต่เมื่อถูกกัด ก็อาจจะต้องไปกระตุ้นซ้ำอีกที